proxectonos/corpus_dominio_legal_administrativo_tmp huggingface dataset:
ORDE do 18 de novembro de 2009 pola que se modifica a autorización do centro privado de educación especial Amicos, do concello de Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/2009

Examinado o expediente iniciado polo centro privado de educación especial Amicos, do concello de Ribeira, no que solicita a transformación dunha unidade de psíquicos nunha unidade de plurideficientes.
O centro conta, segundo a Orde do 21 de abril de 2008, con autorización para unha unidade de educación especial (psíquicos).
Tendo en conta que o expediente foi tramitado polo departamento territorial da Consellería de Educación e Ordenación Universitaria da Coruña, quen o remite cos informes correspondentes.
Vistos o Real decreto 334/1985, do 6 de marzo, de ordenación da educación especial; o Decreto 320/1996, do 26 de xullo, de ordenación da educación de alumnos e alumnas con necesidades educativas especiais; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995, que o desenvolve.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar a transformación dunha unidade de psíquicos nunha de plurideficientes no centro privado de educación especial Amicos, do concello de Ribeira, código do centro 15032674.
Segundo.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que se sinala nesta orde.
Esta orde, que esgota a vía administrativa, poderá ser obxecto de recurso potestativo de reposición ante o conselleiro de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de novembro de 2009.
Jesús Vázquez Abad
Conselleiro de Educación e Ordenación Universitaria
DECRETO 438/2009, do 26 de novembro, polo que se acepta a entrega en metálico de 17.625,15 euros como consecuencia do legado deixado por Lorenzo Mosquera González á Comunidade Autónoma de Galicia.
CONSELLERÍA DE FACENDA — III. OUTRAS DISPOSICIÓNS — 24/12/2009

O 21 de abril de 1999 Lorenzo Mosquera González outorgou testamento ante o notario de Caldas de Reis, José María Graíño Ordóñez, co número de protocolo 599.
Na cláusula cuarta legou con cargo ao terzo de libre disposición a favor da entón denominada Consellería de Economía e Facenda, a metade norte dun cuberto en Caldas de Reis.
O 19 de maio de 2009 tivo entrada na Secretaría Xeral e do Patrimonio un escrito presentado polos herdeiros no cal, co fin de proceder á liquidación e partición da herdanza, ofertan unha cantidade de 17.625,15  polo legado atribuído á Comunidade Autónoma de Galicia.
Tendo en conta o carácter inoficioso do legado realizado, e dada a innecesariedade desta Administración, de dispoñer da metade dun cuberto en Caldas de Reis, así como os problemas xurídicos que se poden presentar da futura situación de copropiedade da totalidade do cuberto entre esta Comunidade Autónoma e particulares, preténdese aceptar a cantidade ofertada.
A Secretaría Xeral e do Patrimonio tramitou o correspondente expediente de aceptación, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta da conselleira de Facenda, e logo da deliberación do Consello da Xunta de Galicia, na súa reunión do día vinte e seis de novembro de dous mil nove,
DISPOÑO:
Artigo 1º
Acéptase nos termos establecidos polos herdeiros a entrega en metálico de 17.625,15  como consencuencia do legado deixado por Lorenzo Mosquera González á Comunidade Autónoma de Galicia no testamento outorgado o 21 de abril de 1999 perante o notario José María Graíño Ordóñez.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e seis de novembro de dous mil nove.
Alberto Núñez Feijóo
Presidente
Marta Fernández Currás
Conselleira de Facenda
ORDE do 26 de novembro de 2009 pola que se aproba a modificación dos estatutos do Ilustre Colexio Oficial de Procuradores de Pontevedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/12/2009

De acordo co establecido no artigo 150.2º da Constitución española, a Lei orgánica 16/1995, do 27 de decembro, de transferencia de competencias á Comunidade Autónoma galega, transfire no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais.
A transferencia en materia de colexios oficiais ou profesionais fíxose efectiva a través do Real decreto 1643/1996, do 5 de xullo, e asumiuse polo Decreto 337/1996, do 13 de setembro, da Xunta de Galicia, tendo a Consellería de Presidencia, Administracións Públicas e Xustiza, asignadas as competencias nesta materia, en virtude do Decreto 303/2009, do 21 de maio, polo que se establece a estrutura orgánica da citada consellería.
A Lei 11/2001, do 18 de setembro, de colexios profesionais de Galicia, ditada en virtude da dita competencia, establece no artigo 18 a obrigatoriedade de comunicar á consellería competente en materia de colexios profesionais os estatutos aprobados, así como as súas modificacións.
Dando cumprimento a esta disposición o Ilustre Colexio Oficial de Procuradores de Pontevedra, acordou, en asemblea xeral que tivo lugar o 18 de setembro de 2009, a aprobación da modificación dos estatutos. Posteriormente, foron comunicados a esta consellería para os efectos da súa aprobación definitiva, despois da cualificación de legalidade, tal como dispón o artigo 18.1º da Lei 11/2001, de colexios profesionais de Galicia.
A precitada lei establece que os colexios profesionais deberán axustarse ás prescricións dos estatutos xerais do Consello Xeral. Neste caso, a modificación do artigo 30 do Estatuto xeral de procuradores xustifica a modificación do artigo 115 dos estatutos particulares do Colexio Oficial de Procuradores de Pontevedra.
Tendo en conta o exposto, e verificada a adecuación á legalidade da modificación estatutaria efectuada e en uso das facultades que me foron conferidas,
DISPOÑO:
Artigo único.-Aprobar a modificación dos estatutos do Ilustre Colexio Oficial de Procuradores de Pontevedra, que figura como anexo a esta orde.
Disposición derradeira
Este orde entrará en vigor aos vinte días da súa publicación no Diario Oficial de Galicia.
Santiago de Compostela, 26 de novembro de 2009.
Alfonso Rueda Valenzuela
Conselleiro de Presidencia, Administraciones
Públicas e Xustiza
ANEXO
Modificación do artigo 115 dos estatutos do Ilustre Colexio
Oficial de Procuradores de Pontevedra
Con base nas anteriores consideracións o artigo 115 queda redactado como segue:
«Artigo115º.-O procurador que cese na representación está obrigado a devolver a documentación que estea no seu poder e a facilitar ao novo procurador a información que sexa necesaria para continuar co oficial exercicio da representación procesual».
ORDE do 26 de agosto de 2009 pola que se fixa o prezo de venda ao público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 14/09/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
Para cumprir este mandato, e despois de emitido informe favorable da Consellería de Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas pola Consellería de Sanidade e que se relacionan no anexo.
2. Estes prezos entenderanse, de ser o caso, con IVE incluído.
Santiago de Compostela, 26 de agosto de 2009.
Mª Pilar Farjas Abadía
Conselleira de Sanidade
ANEXO
-Diplomado en sanidade 2008. Cadernos de investigación sanitaria: 15 euros.
-Eficacia y efectividad del inicio precoz del tratamiento renal sustitutivo en la insuficiencia renal crónica avanzada: 3,74 euros.
CORRECCIÓN de erros.-Resolución do 31 de xullo de 2009, da Intervención Xeral da Comunidade Autónoma, pola que se actualiza o punto segundo do anexo previsto na Orde do 26 de febreiro de 1993, pola que se regula a expedición de ordes de pagamento para xustificar.
CONSELLERÍA DE FACENDA — I. DISPOSICIÓNS XERAIS — 09/09/2009

Advertidos erros na dita resolución, publicada no DOG número 151, do 4 de agosto de 2009, cómpre facer as seguintes correccións:
Na páxina 13.050, punto 2 do anexo, substitúese o cadro existente polo seguinte:
Ver referencia pdf "17700D002P005.PDF"
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
CORRECCIÓN de erros.-Orde do 2 de xullo de 2009 pola que se establecen as bases reguladoras para a concesión, en réxime de concorrencia competitiva, das subvencións para a mobilización, dinamización e sistematización da innovación, e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/09/2009

Advertido erro na devandita orde publicada no Diario Oficial de Galicia nº 133 do xoves, 9 de xullo de 2009, é necesario facer a seguinte modificación:
Na páxina 11.935, primeira e segunda alínea, onde di:
«1. As subvencións imputaranse ás aplicacións orzamentarias que se indican neste artigo, nas cales existe crédito axeitado e suficiente nos orzamentos da comunidade autónoma para o ano 2009, sen prexuízo de ulteriores variacións producidas como consecuencia da existencia dunha maior dispoñibilidade orzamentaria.
Ver referencia pdf "18000D001P006.PDF"
2. A aplicación marcada cun asterisco está cofinanciada con fondos Feder».
Debe dicir:
«1. As subvencións imputaranse ás aplicacións orzamentarias que se indican neste artigo, nas cales existe crédito axeitado e suficiente nos orzamentos da comunidade autónoma para o ano 2009, sen prexuízo de ulteriores variacións producidas como consecuencia da existencia dunha maior dispoñibilidade orzamentaria.
Ver referencia pdf "18000D001P006.PDF"
RESOLUCIÓN do 12 de agosto de 2009, da Dirección Xeral de Mobilidade, pola que se establece o servizo de transporte regular temporal a lugares de lecer para a ruta Montederramo-Castro Caldelas-A Pobra de Trives e pola que se abre un prazo para presentar solicitudes de autorización para a prestación do servizo.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 02/09/2009

Antecedentes.
Primeiro.-A Consellería de Medio Ambiente, Territorio e Infraestruturas (anteriormente denominada Consellería de Política Territorial, Obras Públicas e Transportes), por medio da Orde do 25 de febreiro de 2009, estableceu as bases reguladoras e convocou as subvencións para o establecemento de servizos de transporte público nocturno a lugares de lecer baixo a marca NoiteBús.
Segundo.-De conformidade co disposto na dita orde e no Decreto 80/2005, do 31 de marzo, polo que se regulan os servizos de transporte público a lugares de lecer (en adiante o Decreto), Autocares Castrocaldelas, S.L. presentou solicitude de establecemento do servizo para a ruta Montederramo-Castro Caldelas-A Pobra de Trives ante o Servizo Provincial de Transportes (actualmente Servizo de Mobilidade).
Terceiro.-Unha vez examinada a solicitude, de conformidade co artigo 6.2º do Decreto, o servizo provincial (Servizo de Mobilidade) elevou proposta estimatoria sobre o establecemento do servizo ao director xeral de Mobilidade.
Fundamentos xurídicos.
Único.-Segundo o artigo 103 do Real decreto 1211/1990, do 28 de setembro, polo que se aproba o regulamento da Lei de ordenación de transportes terrestres, e o artigo 6 do Decreto, a prestación de servizos de transporte regular temporal a lugares de lecer requirirá un acordo previo de establecemento do servizo, e corresponderalle ao titular da Dirección Xeral de Mobilidade ditar resolución expresa ao respecto.
En consecuencia e vista a normativa aplicable, resolvo estimar a solicitude de establecemento do servizo de transporte regular temporal a lugares de lecer para a ruta Montederramo-Castro Caldelas-A Pobra de Trives nos termos establecidos no anexo e, de acordo co establecido no artigo 6.3º do Decreto, habilítase un prazo de 20 días hábiles, contados a partir do día seguinte da publicación desta resolución no DOG, para que os empresarios de transportes poidan presentar solicitude de autorización do servizo. Para estes efectos deberán achegar a documentación que se relaciona no artigo 6.1º do devandito Decreto.
Santiago de Compostela, 12 de agosto de 2009.
Miguel Rodríguez Bugarín
Director xeral de Mobilidade
ANEXO
Datos do servizo
Ruta: Montederramo-Castro Caldelas-A Pobra de Trives.
Paradas: Montederramo, Castro Caldelas, A Pobra de Trives.
Horarios:
Ida: 23.10.
Volta: 6.10.
Quilómetros totais do servizo: 82.
Calendario de prestación do servizo:
2009: 5/9, 12/9, 19/9, 26/9, 3/10, 10/10, 17/10, 24/10, 31/10, 7/11, 14/11, 21/11, 28/11, 5/12, 12/12, 19/12, 26/12, 31/12.
2010: 2/1, 5/1, 9/1, 16/1, 23/1, 30/1, 6/2, 13/2, 20/2, 27/2, 6/3, 13/3, 20/3, 27/3, 1/4, 2/4, 3/4, 10/4, 17/4, 24/4, 1/5, 8/5, 15/5, 22/5, 29/5, 5/6, 12/6, 19/6, 26/6.
Número mínimo de prazas: 18.
RESOLUCIÓN do 12 de agosto de 2009, da Dirección Xeral de Mobilidade, pola que se establece o servizo de transporte regular temporal a lugares de lecer para a ruta Lalín (praza da Igrexa)-O Carballiño (praza Central) e pola que se abre un prazo para presentar solicitudes de autorización para a prestación do servizo.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 02/09/2009

Antecedentes.
Primeiro.-A Consellería de Medio Ambiente, Territorio e Infraestruturas (anteriormente denominada Consellería de Política Territorial, Obras Públicas e Transportes), por medio da Orde do 25 de febreiro de 2009, estableceu as bases reguladoras e convocou as subvencións para o establecemento de servizos de transporte público nocturno a lugares de lecer baixo a marca NoiteBús.
Segundo.-De conformidade co disposto na dita orde e no Decreto 80/2005, do 31 de marzo, polo que se regulan os servizos de transporte público a lugares de lecer (en diante o Decreto), Autocares Ofelia E. Souto Castro, S.L. presentou solicitude de establecemento do servizo para a ruta Lalín (praza da Igrexa)-O Carballiño (praza Central) ante o Servizo Provincial de Transportes (actualmente Servizo de Mobilidade).
Terceiro.-Unha vez examinada a solicitude, de conformidade co artigo 6.2º do Decreto, o servizo provincial (Servizo de Mobilidade) elevou proposta estimatoria sobre o establecemento do servizo ao director xeral de Mobilidade.
Fundamentos xurídicos.
Único.-Segundo o artigo 103 do Real decreto 1211/1990, do 28 de setembro, polo que se aproba o regulamento da Lei de ordenación de transportes terrestres, e o artigo 6 do Decreto, a prestación de servizos de transporte regular temporal a lugares de lecer requirirá un acordo previo de establecemento do servizo, e corresponderalle ao titular da Dirección Xeral de Mobilidade ditar resolución expresa ao respecto.
En consecuencia e vista a normativa aplicable, resolvo estimar a solicitude de establecemento do servizo de transporte regular temporal a lugares de lecer para a ruta Lalín (praza da Igrexa)-O Carballiño (praza Central) nos termos establecidos no anexo e, de acordo co establecido no artigo 6.3º do Decreto, habilítase un prazo de 20 días hábiles, contados a partir do día seguinte da publicación desta resolución no DOG, para que os empresarios de transportes poidan presentar solicitude de autorización do servizo. Para estes efectos deberán achegar a documentación que se relaciona no artigo 6.1º do devandito Decreto.
Santiago de Compostela, 12 de agosto de 2009.
Miguel Rodríguez Bugarín
Director xeral de Mobilidade
ANEXO
Datos do servizo
Ruta: Lalín (praza da Igrexa)-O Carballiño (praza Central).
Paradas: Lalín, O Carballiño.
Horarios:
Ida: 23.30 - 0.30.
Volta: 5.00 - 7.00.
Quilómetros totais do servizo: 140.
Calendario de prestación do servizo:
2009: 5/9, 12/9, 14/9, 15/9, 16/9, 17/9, 18/9, 19/9, 26/9, 3/10, 10/10, 17/10, 24/10, 31/10, 7/11, 14/11, 21/11, 28/11, 5/12, 12/12, 19/12, 26/12.
2010: 2/1, 9/1, 16/1, 23/1, 30/1, 6/2, 13/2, 20/2, 27/2, 6/3, 13/3, 20/3, 27/3, 3/4, 10/4, 17/4, 24/4, 1/5, 8/5, 15/5, 22/5, 29/5, 5/6, 12/6, 19/6, 26/6.
Número mínimo de prazas: 29.
RESOLUCIÓN do 12 de agosto de 2009, da Dirección Xeral de Mobilidade, pola que se establece o servizo de transporte regular temporal a lugares de lecer para a ruta Friol-Curtis-Bribes e pola que se abre un prazo para presentar solicitudes de autorización para a prestación do servizo.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 02/09/2009

Antecedentes.
Primeiro.-A Consellería de Medio Ambiente, Territorio e Infraestruturas (anteriormente denominada Consellería de Política Territorial, Obras Públicas e Transportes), por medio da Orde do 25 de febreiro de 2009, estableceu as bases reguladoras e convocou as subvencións para o establecemento de servizos de transporte público nocturno a lugares de lecer baixo a marca NoiteBús.
Segundo.-De conformidade co disposto na dita orde e no Decreto 80/2005, do 31 de marzo, polo que se regulan os servizos de transporte público a lugares de lecer (en diante o Decreto), José Luis Longarela Suárez presentou solicitude de establecemento do servizo para a ruta Friol-Curtis-Bribes ante o Servizo Provincial de Transportes (actualmente Servizo de Mobilidade).
Terceiro.-Unha vez examinada a solicitude, de conformidade co artigo 6.2º do Decreto, o servizo provincial (Servizo de Mobilidade) elevou proposta estimatoria sobre o establecemento do servizo ao director xeral de Mobilidade.
Fundamentos xurídicos.
Único.-Segundo o artigo 103 do Real decreto 1211/1990, do 28 de setembro, polo que se aproba o regulamento da Lei de ordenación de transportes terrestres, e o artigo 6 do Decreto, a prestación de servizos de transporte regular temporal a lugares de lecer requirirá un acordo previo de establecemento do servizo, e corresponderalle ao titular da Dirección Xeral de Mobilidade ditar resolución expresa ao respecto.
En consecuencia e vista a normativa aplicable, resolvo estimar a solicitude de establecemento do servizo de transporte regular temporal a lugares de lecer para a ruta Friol-Curtis-Bribes nos termos establecidos no anexo e, de acordo co establecido no artigo 6.3º do Decreto, habilítase un prazo de 20 días hábiles, contados a partir do día seguinte da publicación desta resolución no DOG, para que os empresarios de transportes poidan presentar solicitude de autorización do servizo. Para estes efectos deberán achegar a documentación que se relaciona no artigo 6.1º do devandito Decreto.
Santiago de Compostela, 12 de agosto de 2009.
Miguel Rodríguez Bugarín
Director xeral de Mobilidade
ANEXO
Datos do servizo
Ruta: Friol-Curtis-Bribes.
Paradas: Friol, Parga, Guitiriz, Teixeiro, Curtis-Estación, Oza, Bribes.
Horarios:
Ida: 23.00.
Volta: 5.00.
Quilómetros totais do servizo: 176.
Calendario de prestación do servizo:
2009: 4/9, 11/9, 18/9, 25/9, 2/10, 9/10, 16/10, 23/10, 30/10, 6/11, 13/11, 20/11, 27/11, 4/12, 11/12, 18/12, 25/12.
2010: 1/1, 8/1, 15/1, 22/1, 29/1, 5/2, 12/2, 19/2, 26/2, 5/3, 12/3, 19/3, 26/3, 2/4, 9/4, 16/4, 23/4, 30/4, 7/5, 14/5, 21/5, 28/5, 4/6, 11/6, 18/6, 25/6.
Número mínimo de prazas: 38.
RESOLUCIÓN do 28 de agosto de 2009 pola que se amplía o prazo do artigo 18 da Resolución do 6 de xuño de 2008 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables de Galicia correspondentes ao exercicio 2008, e ao abeiro dos convenios subscritos entre o IDAE e o Inega os días 2 e 3 de xullo de 2008.
INSTITUTO ENERXÉTICO DE GALICIA — III. OUTRAS DISPOSICIÓNS — 04/09/2009

O Instituto Enerxético de Galicia mediante a Resolución do 6 de xuño de 2008 pola que se establecen as bases reguladoras para a concesión en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables de Galicia, e ao abeiro dos convenios subscritos entre o IDAE e o Inega os días 2 e 3 de xullo de 2008, regulou o réxime para a concesión de axudas e subvención para o ano 2008 (DOG número 173, do 8 de setembro).
O artigo 18 da resolución establece que o prazo para a xustificación do investimento das solicitudes a que se refire o artigo 2 da resolución de convocatoria remata, para os proxectos de enerxías renovables, o día 30 de xuño de 2009.
Como consecuencia da dilatación do procedemento de concesión, considérase necesario ampliar o prazo de xustificación das actividades subvencionables relativas a proxectos de enerxías renovables, agás gasificación e biogás.
En consecuencia, en uso das atribucións que me están conferidas polo Consello de Administración do Instituto Enerxético de Galicia,
DISPOÑO:
Artigo único.-Ampliar ata o día 30 de outubro de 2009 o prazo para a xustificación do investimento das subvencións concedidas para proxectos de enerxías renovables a que se refire o artigo 2 da Resolución do 6 de xuño de 2008 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables de Galicia correspondentes ao exercicio 2008, e ao abeiro dos convenios subscritos entre o IDAE e o Inega os días 2 e 3 de xullo de 2008.
Santiago de Compostela, 28 de agosto de 2009.
Eliseo Diéguez García
Director do Instituto Enerxético de Galicia
RESOLUCIÓN do 3 de agosto de 2009 pola que se lle dá publicidade á relación de entidades beneficiarias das axudas concedidas ao abeiro da Orde do 17 de febreiro de 2009, pola que se establecen as bases reguladoras para o desenvolvemento de accións formativas en materia agroforestal, por entidades de iniciativa social, dedicadas a fomentar a integración social e laboral de persoas con discapacidade ou en risco de exclusión social na Comunidade Autónoma de Galicia e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 04/09/2009

Mediante resolución do conselleiro do Medio Rural, do 22 de xuño de 2009, concedéronse as axudas para o desenvolvemento de accións formativas en materia agroforestal, ás entidades de iniciativa social e pola contía que se reflicte no anexo, convocadas ao abeiro da Orde do 17 de febreiro de 2009, na que se establecen as bases reguladoras da concesión, en réxime de concorrencia competitiva, de axudas para o desenvolvemento de accións accións formativas e se convocan para o ano 2009 (DOG nº 37, do 23 de febreiro).
De conformidade co artigo 15º da Lei 9/2007, do 13 de xuño, de subvencións de Galicia, facemos público a relación de entidades subvencionadas, o importe da subvención concedida e a finalidade desta.
O financiamento das subvencións concedidas ao abeiro da Orde do 17 de febreiro de 2009 imputarase á aplicación orzamentaria 11.05.422M.481.0 por un importe máximo de cen mil euros (100.000 ), dos que oitenta mil euros (80.000 ) son financiados polo Fondo Social Europeo e o resto pola Consellería do Medio Rural.
En virtude do exposto anteriormente,
RESOLVO:
Único.-Dar publicidade á relación de entidades beneficiarias de axudas concedidas ao abeiro da Orde do 17 de febreiro de 2009 que figura como anexo.
Santiago de Compostela, 3 de agosto de 2009.
Alejandra Álvarez de Mon Rego
Directora xeral de Innovación e Industrias Agrarias e Forestais
Ver referencia pdf "17400D004P008.PDF"
RESOLUCIÓN do 3 de setembro de 2009, da Secretaría Xeral da Emigración, pola que se fai pública a convocatoria e a orde do día da reunión da Comisión Delegada do Consello de Comunidades Galegas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/09/2009

En cumprimento do establecido no artigo 8.3º do Decreto 4/1987, do 8 de xaneiro, na súa nova redacción fixada polo Decreto 195/1991, do 30 de maio, (DOG do 11 de abril), polo que se modifica o Regulamento de organización e funcionamento do Consello de Comunidades Galegas, e segundo o establecido no Decreto 261/1992, do 17 de setembro, polo que se amplía a composición da Comisión Delegada do Consello de Comunidades Galegas, logo da conformidade do presidente da Xunta de Galicia,
DISPOÑO:
Primeiro.-Convocar a reunión da Comisión Delegada do Consello de Comunidades Galegas que terá lugar o vindeiro 6 de decembro, ás 10.00 horas, no Centro Gallego de Montevideo, rúa San José 870, 11100 Montevideo. República Oriental do Uruguai.
Segundo.-A orde do día da dita reunión será a que figura como anexo a esta resolución.
Santiago de Compostela, 3 de setembro de 2009.
J. Santiago Camba Bouzas
Secretario xeral da Emigración
ANEXO
Orde do día da reunión da Comisión Delegada do Consello de Comunidades Galegas, que terá lugar o 6 de decembro de 2009, ás 10.00 horas, no Centro Gallego de Montevideo, rúa San José 870, 11100 Montevideo. República Oriental do Uruguai.
1. Constitución da comisión.
2. Apertura da sesión a cargo do secretario xeral da Emigración. Informe das actividades realizadas no ano 2009.
3. Informe a cargo do subdirector de Centros e Comunidades Galegas, sobre aspectos diferenciadores para a convocatoria dos plans e programas de actuación da Secretaría Xeral para o ano 2010.
4. Presentación do programa de actos do IX Pleno do Consello de Comunidades Galegas.
5. Estudo e aprobación das ponencias do IX Pleno do Consello de Comunidades Galegas.
6. Conformidade ás normas de elección dos membros da Comisión Delegada 2010-2012.
7. Rolda de intervencións libres.
ORDE do 27 de agosto de 2009 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente aos traballadores e ás traballadoras desempregrados/as na Comunidade Autónoma de Galicia correspondente ao exercicio 2009, convocadas pola Orde do 11 de decembro de 2008.
CONSELLERÍA DE TRABALLO E BENESTAR — III. OUTRAS DISPOSICIÓNS — 07/09/2009

A Orde do 11 de decembro de 2008 (DOG nº 245, do 18 de decembro), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 11 de decembro de 2008, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron concedidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 11 de decembro de 2008, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2009:
Aplicación: 48.05.323A.481.0.
Proxecto: 200901008.
Importe (): 1.212.925,17.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 27 de agosto de 2009.
Beatriz Mato Otero
Conselleira de Traballo e Benestar
RESOLUCIÓN do 12 de agosto de 2009, da Dirección Xeral de Mobilidade, pola que se establece o servizo de transporte regular temporal a lugares de lecer para a ruta San Amaro (Padrenda)-A Merca e pola que se abre un prazo para presentar solicitudes de autorización para a prestación do servizo.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 03/09/2009

Antecedentes.
Primeiro.-A Consellería de Medio Ambiente, Territorio e Infraestruturas (anteriormente denominada Consellería de Política Territorial, Obras Públicas e Transportes), por medio da Orde do 25 de febreiro de 2009, estableceu as bases reguladoras e convocou as subvencións para o establecemento de servizos de transporte público nocturno a lugares de lecer baixo a marca NoiteBús.
Segundo.-De conformidade co disposto na dita orde e no Decreto 80/2005, do 31 de marzo, polo que se regulan os servizos de transporte público a lugares de lecer (en diante o Decreto), Autocares Camilo Heredia, S.L. presentou solicitude de establecemento do servizo para a ruta San Amaro (Padrenda) A Merca ante o Servizo Provincial de Transportes (actualmente Servizo de Mobilidade).
Terceiro.-Unha vez examinada a solicitude, de conformidade co artigo 6.2º do Decreto, o servizo provincial (Servizo de Mobilidade) elevou proposta estimatoria sobre o establecemento do servizo ao director xeral de Mobilidade.
Fundamentos xurídicos.
Único.-Segundo o artigo 103 do Real decreto 1211/1990, do 28 de setembro, polo que se aproba o regulamento da Lei de ordenación de transportes terrestres, e o artigo 6 do Decreto, a prestación de servizos de transporte regular temporal a lugares de lecer requirirá un acordo previo de establecemento do servizo, e corresponderalle ao titular da Dirección Xeral de Mobilidade ditar resolución expresa ao respecto.
En consecuencia e vista a normativa aplicable, resolvo estimar a solicitude de establecemento do servizo de transporte regular temporal a lugares de lecer para a ruta San Amaro (Padrenda)-A Merca nos termos establecidos no anexo e, de acordo co establecido no artigo 6.3º do Decreto, habilítase un prazo de 20 días hábiles, contados a partir do día seguinte da publicación desta resolución no DOG, para que os empresarios de transportes poidan presentar solicitude de autorización do servizo. Para estes efectos deberán achegar a documentación que se relaciona no artigo 6.1º do devandito Decreto.
Santiago de Compostela, 12 de agosto de 2009.
Miguel Rodríguez Bugarín
Director xeral de Mobilidade
ANEXO
Datos do servizo.
Ruta: San Amaro (Padrenda) A Merca.
Paradas: San Amaro, Vilar, Mociños, Leirado, Redemuíños, Vilavidal, Outomuro, Santa Baia, Augalevada, A Manchica.
Horarios:
-Ida: 22.00-1.15.
-Volta: 23.45-5.30.
Quilómetros totais do servizo: 190.
Calendario de prestación do servizo:
-2009: 5/9, 12/9, 19/9, 26/9, 3/10, 10/10, 17/10, 24/10, 31/10, 7/11, 14/11, 21/11, 28/11, 5/12, 12/12, 19/12, 26/12.
-2010: 2/1, 9/1, 16/1, 23/1, 30/1, 6/2, 13/2, 20/2, 27/2, 6/3, 13/3, 20/3, 27/3, 3/4, 10/4, 17/4, 24/4, 1/5, 8/5, 15/5, 22/5, 29/5, 5/6, 12/6, 19/6, 26/6.
Número mínimo de prazas: 22.
RESOLUCIÓN do 8 de setembro de 2009, da Secretaría Xeral para o Deporte, pola que se regulan as auditorías das federacións deportivas de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 10/09/2009

A Lei xeral do deporte de Galicia, Lei 11/1997, do 22 de agosto, establece no parágrafo segundo do seu artigo 19 que as asociacións deportivas de Galicia están acollidas ao réxime de orzamento e patrimonio propios e deben someter anualmente a súa contabilidade e mais o seu estado económico a unha auditoría ou verificación contable, nos casos en que así o dispoña a Administración autonómica.
Con base nesta previsión normativa, a administración deportiva galega establece, con esta resolución, a regulación apropiada que asente as bases para as verificacións contables das federacións deportivas galegas.
Toda vez que as federacións exercen, ademais das atribucións que lle son propias, determinadas funcións vía delegación de carácter administrativo, actuando neste caso como axentes colaboradores da Comunidade Autónoma galega (artigo 28.3º da Lei 11/1997), e asemade, toda vez que son perceptoras e beneficiarias dunha destacada activade subvencionadora da Administración deportiva galega, con base na previsión legal inicialmente apuntada, faise imprescindible acometer a publicación desta resolución pola que garanta a consecución dun axeitado control do gasto federativo, así como tamén a axeitada marcha e funcionamento da entidade de acordo cos principios contables aceptados.
Polo exposto, e en uso das facultades que teño atribuídas pola lexislación vixente de aplicación
DISPOÑO:
Artigo 1º.-Obxecto da resolución.
As federacións deportivas galegas presentarán ante a Administración deportiva autonómica, nos termos e co detalle que se establecen nesta resolución, as súas contas anuais auditadas correspondentes ao exercicio inmediatamente anterior ao da presentación.
Artigo 2º.-Contido da auditoría.
2.1. A auditoría efectuarase conforme a Lei 19/1988, do 12 de xullo, de auditoría de contas, e a normativa que a desenvolva ou substitúa.
2.2. Xunto á análise e informe das contas anuais, deberá emitir unha carta de recomendacións o auditor onde se establezan as medidas que se consideren necesarias para corrixir ou paliar as deficiencias que, se é o caso, se atopen.
Artigo 3º.-Prazo de presentación.
O prazo de presentación das contas anuais auditadas nos termos establecidos nesta orde rematará o 30 de xullo de cada ano.
Disposición derradeira
Única.-Entrada en vigor.
Esta resolución entrará en vigor o día seguinte ao da súa publicación no Diario Oficial de Galicia.
José Ramón Lete Lasa
Secretario xeral para o Deporte
RESOLUCIÓN do 28 de agosto de 2009 pola que se ordena a publicación do acordo do Consello da Xunta de Galicia do 27 de agosto de 2009 polo que se aproba a amortización dos postos de traballo de secretarias e secretarios de altos cargos.
CONSELLERÍA DE FACENDA — III. OUTRAS DISPOSICIÓNS — 11/09/2009

A organización da Administración periférica da Comunidade Autónoma de Galicia tiña o seu apoio na figura dos delegados e delegadas provincias das distintas consellerías. Mediante o decreto polo que se fixan as novas estruturas orgánicas desaparecen as delegacións provinciais e territoriais existentes, que son substituídas pola nova figura das delegacións territoriais.
Así mesmo, de acordo cos criterios de eficacia, austeridade e economía que deben inspirar a actuación e a organización administrativa prodúcese unha redución nas secretarías, direccións xerais e órganos de igual categoría con respecto á situación anterior.
Como consecuencia do anterior, faise necesaria a amortización de determinados postos de traballo, relacionados no anexo a este acordo.
En consecuencia, por proposta da Consellería de Facenda, consultadas as organizacións sindicais presentes na Mesa Sectorial de funcionarios da Comunidade Autónoma e a Comisión de Persoal, o Consello da Xunta de Galicia, na súa reunión do día vinte e sete de agosto de dous mil nove, adoptou o seguinte
ACORDO:
Primeiro.-Aprobar a amortización dos postos de traballo de secretarias e secretarios de altos cargos que se indican no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do vinte e sete de agosto de dous mil nove, relativo á amortización dos postos de traballo de secretarias e secretarios de altos cargos que se indican no anexo a este acordo, dispoño que se publique no Diario Oficial de Galicia como anexo a esta resolución.
Santiago de Compostela, 28 de agosto de 2009.
Marta Fernández Currás
Conselleira de Facenda
Ver referencia pdf "17900D003P007.PDF"
Ver referencia pdf "17900D003P007.PDF"
CORRECCIÓN de erros.-Orde do 20 de agosto de 2009 pola que se convocan bolsas para a adquisición de libros de texto, materiais curriculares e material didáctico e complementario destinadas ao alumnado matriculado en centros sostidos con fondos públicos en 1º, 2º, 5º e 6º de educación primaria e en educación especial no curso escolar 2009/2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/09/2009

Advertidos erros na citada orde publicada no Diario Oficial de Galicia número 166, do martes 25 de agosto de 2009, é necesario efectuar as seguintes modificacións:
Na páxina 13.924, artigo 6º, Renda per cápita familiar, punto 4, é preciso engadir o seguinte texto ao final deste punto: «Os membros da unidade familiar que presentasen declaración do imposto sobre a renda en 2008, para os efectos do cálculo da renda familiar sumarán as casas 455 (base impoñible xeral) e 465 (base impoñible do aforro) da declaración».
Na páxina 13.927, artigo 15º, Pagamento das bolsas, é preciso engadir o seguinte texto ao final do primeiro parágrafo: «Os pagamentos tamén se poderán realizar directamente desde a consellería mediante transferencia bancaria».
ORDE do 10 de setembro de 2009 pola que se resolve a relación de concellos beneficiarios de subvencións para o cofinanciamento do Programa de apertura de centros educativos públicos fóra do horario lectivo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/09/2009

Cumpridos os trámites establecidos no artigo 9ºda Orde desta consellería do 12 de febreiro de 2009 pola que se establecen as bases e se convocan, en réxime de concorrencia competitiva, subvencións para o cofinanciamento do Programa de apertura de centros educativos públicos fóra do horario lectivo nos concellos de Galicia, esta consellería
RESOLVE:
Primeiro.-Publicar a relación de subvencións concedidas, artigo 12, para o cofinanciamento do Programa de apertura de centros educativos públicos fóra do horario lectivo nos concellos de Galicia segundo figura no anexo.
Segundo.-Contra esta resolución definitiva de concesión, que esgota a vía administrativa, os interesados poderán interpoñer recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de setembro de 2009.
Jesús Vázquez Abad
Conselleiro de Educación e Ordenación
Universitaria
Ver referencia pdf "17900D006P008.PDF"
CORRECCIÓN de erros.-Orde do 15 de abril de 2009, da Secretaría Xeral da Consellería de Educación e Ordenación Universitaria, pola que se regulan os ficheiros de datos de carácter persoal existentes na Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/09/2009

Advertidos os erros no anexo II de ficheiros modificados na devandita orde, publicada no DOG nº 80, o día 27 de abril de 2009, cómpre engadir as seguintes correccións:
-No anexo II de ficheiros modificados, dentro do cadro de características do ficheiro «Persoal non docente», débese engadir unha fila de «Tipos de datos de carácter persoal: categorías de datos» con valor «Datos de carácter identificativo: nome e apelidos, DNI/NIF, enderezo, Nº Seguridade Social, teléfono, Nº rexistro persoal, sinatura ou pegadas. Non se inclúen datos de infraccións administrativas nin penais» e tamén é necesario engadir unha fila «Nivel do ficheiro» con valor «Básico».
-No anexo II de ficheiros modificados, dentro do cadro de características do ficheiro Actividades de formación, débese engadir unha fila de «Tipos de datos de carácter persoal: categorías de datos» con valor «Datos de carácter identificativo: nome e apelidos, DNI/NIF, enderezo, teléfono, Nº de conta bancaria» e tamén débese engadir unha fila «Nivel do ficheiro» con valor «Básico».
ORDE do 2 de setembro de 2009 pola que se nomea director da Axencia para a Calidade do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/09/2009

Por Resolución do 12 de marzo de 2001, da Dirección Xeral de Universidades (DOG nº 68, do 5 de abril), publicouse o convenio de colaboración asinado o día 30 de xaneiro de 2001 entre a Xunta de Galicia, a través da Consellería de Educación e Ordenación Universitaria e a Secretaría Xeral de Investigación e Desenvolvemento e as universidades de Santiago de Compostela, A Coruña e Vigo para a creación do Consorcio Axencia para a Calidade do Sistema Universitario de Galicia, xunto cos seus estatutos, que figuran como anexo ao citado convenio.
O 14 de xullo de 2008, o Consello de Dirección da ACSUG acordou aprobar a modificación dos estatutos da Axencia, e estes foron publicados como anexo da Resolución do 10 de decembro de 2008, da Dirección Xeral de Ordenación e Calidade do Sistema Universitario de Galicia, pola que se publica o convenio de colaboración entre a Consellería de Educación e Ordenación Universitaria, a Consellería de Innovación e Industria, a Universidade de Santiago de Compostela, a Universidade da Coruña e a Universidade de Vigo, polo que se modifica o convenio do 30 de xaneiro de 2001 para a creación do Consorcio Axencia para a Calidade do Sistema Universitario de Galicia.
O artigo 20 dos vixentes estatutos do Consorcio Axencia para a Calidade do Sistema Universitario de Galicia prevé que a directora ou director da ACSUG sexa nomeado pola persoa titular do departamento que teña atribuídas as competencias en materia de universidades, oído o Consello de Dirección da ACSUG, atendendo a criterios de competencia, profesionalidade e experiencia.
En consecuencia, oído o Consello de Dirección do Consorcio Axencia para a Calidade do Sistema Universitario de Galicia, na súa reunión do vinte de xullo de dous mil nove,
DISPOÑO:
Artigo único.-Nomear director da Axencia para a Calidade do Sistema Universitario de Galicia a José Eduardo López Pereira en substitución de Julio Ernesto Abalde Alonso.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de setembro de 2009.
Jesús Vázquez Abad
Conselleiro de Educación e Ordenación
Universitaria
DECRETO 381/2009, do 27 de agosto, polo que se afectan terreos sitos no recinto do Parque Tecnolóxico de Galicia (Ourense), para usos relacionados co Servizo Público de Estradas.
CONSELLERÍA DE FACENDA — III. OUTRAS DISPOSICIÓNS — 10/09/2009

A Comunidade Autónoma de Galicia ten a titularidade das parcelas do Parque Tecnolóxico de Galicia, situado no termo municipal de San Cibrao das Viñas (Ourense), en virtude das escrituras públicas de compravenda e de agrupación e segregación outorgadas ante o notario de Ourense, José Luis Fernández Álvarez, o 15 de marzo de 1989, o 27 de decembro de 1990 e o 12 de febreiro de 1992, cos números de protocolo 807, 452 e 26 respectivamente.
O Servizo Provincial de Estradas de Ourense comunica ao Parque Tecnolóxico de Galicia a necesidade de 1.146 m2 no predio nº 1 por mor das obras de acondicionamento da estrada OU-101, treito: acceso Parque Tecnolóxico-Maceda. A Consellería de Economía e Industria emite informe favorable sobre a nova afectación ao Servizo Público de Estradas pola obra de acondicionamento sinalada.
A incoación do expediente de afectación tramitouse segundo o disposto nos artigos 9 da Lei 3/1985, do 12 de abril, e 10 a 14 do Decreto 50/1989, do 9 de marzo, polo que se aproba o seu regulamento.
Na súa virtude, por proposta da conselleira de Facenda, e logo de deliberación do Consello da Xunta de Galicia, na súa reunión do día vinte e sete de agosto de dous mil nove,
DISPOÑO:
Artigo 1º
Acórdase a afectación, a favor do Servizo Público de Estradas, de 1.146 m2 de terreo sito no predio 00000001, polígono 22 de San Cibrao das Viñas (Ourense), e que estrema ao norte con estrada; ao sur con estrada; ao leste con camiño e ao oeste con estrada.
Artigo 2º
Os ditos terreos quedarán adscritos á Consellería de Medio Ambiente, Territorio e Infraestruturas, á cal lle corresponderán as facultades de administración, xestión e conservación.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e sete de agosto de dous mil nove.
Alberto Núñez Feijóo
Presidente
Marta Fernández Currás
Conselleira de Facenda
DECRETO 382/2009, do 27 de agosto, polo que se acepta a cesión, a título gratuíto, feita polo Concello de Celanova á Comunidade Autónoma de Galicia, dun inmoble con destino a xulgado.
CONSELLERÍA DE FACENDA — III. OUTRAS DISPOSICIÓNS — 10/09/2009

O Pleno do Concello de Celanova, en sesión do día 18 de maio de 2009, acordou ceder, a título gratuíto, a favor da Comunidade Autónoma de Galicia, a propiedade dun inmoble situado na primeira planta do edificio da praza de Cervantes 4, para sede do xulgado, en cumprimento do convenio de colaboración asinado coa Consellería de Presidencia, Administracións Públicas e Xustiza o 1 de xaneiro de 2009.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta da conselleira de Facenda, e logo da deliberación do Consello da Xunta de Galicia na súa reunión do día vinte e sete de agosto de dous mil nove,
DISPOÑO:
Artigo 1º
Acéptase nos termos establecidos polo Concello de Celanova a cesión, a título gratuíto, da propiedade do inmoble seguinte:
Predio número dous, local situado na primeira planta alta do edificio situado na praza de Cervantes nº 4 do concello de Celanova, que ten acceso polo medio da escalinata exterior. Ocupa unha superficie construída de douscentos oitenta e sete metros cadrados. Estrema: esquerda, entrando, casa de José López Rodríguez, hoxe dos seus herdeiros; dereita, camiño público, hoxe rúa da Obra; fondo, parte do resío e, pasado este, casa de Manuel Arias Martínez e predio rústico dos herdeiros de Aurelia Cid Castro; fronte, praza de Cervantes.
O inmoble atópase inscrito no Rexistro da Propiedade de Celanova no tomo 742, libro 112, folio 219, predio 15.407.
Artigo 2º
O destino do inmoble será a instalación dun xulgado.
Artigo 3º
A Consellería de Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e sete de agosto de dous mil nove.
Alberto Núñez Feijóo
Presidente
Marta Fernández Currás
Conselleira de Facenda